b'\n_START_ARTICLE_\nStatisti\xc4\x8dna regija Jugovzhodna Slovenija\n_START_PARAGRAPH_\nStatisti\xc4\x8dna regija jugovzhodna Slovenija je ena od dvanajstih statisti\xc4\x8dnih regij Slovenije.\n_START_SECTION_\nStatisti\xc4\x8dna regija jugovzhodna Slovenija v besedi\n_START_PARAGRAPH_\nTa regija na jugovzhodu Slovenije je po povr\xc5\xa1ini najve\xc4\x8dja slovenska regija, ki povezuje v enoto \xc5\xa1tiri pokrajine: de\xc5\xbeelo suhe robe, de\xc5\xbeelo ko\xc4\x8devskega medveda, de\xc5\xbeelo cvi\xc4\x8dka in de\xc5\xbeelo zelenega Jurija. Njen razvoj omogo\xc4\x8da v najve\xc4\x8dji meri industrija (avtomobilska, farmacevtska in druga lahka industrija)._NEWLINE_V tej statisti\xc4\x8dni regiji je v 2016 \xc5\xbeivelo 7\xc2\xa0% prebivalcev Slovenije. Dele\xc5\xbe 0\xe2\x80\x9314 let starih prebivalcev je bil tukaj eden najvi\xc5\xa1jih (15,8\xc2\xa0%) in enak dele\xc5\xbeema najmlaj\xc5\xa1ih prebivalcev v gorenjski in osrednjeslovenski regiji. V tej regiji se je rodilo najve\xc4\x8d otrok na 1.000 prebivalcev (11,1), povpre\xc4\x8dna starost matere ob prvem porodu (28,4 leta) pa je bila ena najni\xc5\xbejih med regijami. Tukaj je bilo obsojenih najve\xc4\x8d oseb na 1.000 prebivalcev (5,4). V regiji je bilo 38 \xc5\xa1tudentov na 1.000 prebivalcev (38); 67\xc2\xa0% teh \xc5\xa1tudentov je \xc5\xa1tudirala v osrednjeslovenski statisti\xc4\x8dni regiji. Stopnja brezposelnosti (8,1\xc2\xa0%) je bila tukaj nekoliko vi\xc5\xa1ja od povpre\xc4\x8dja v Sloveniji (8,0\xc2\xa0%). \xc2\xa0_NEWLINE_Povpre\xc4\x8dna mese\xc4\x8dna neto pla\xc4\x8da je bila v 2016 v jugovzhodni Sloveniji (1.036 EUR) poleg tiste v osrednjeslovenski edina, ki je bila vi\xc5\xa1ja od slovenskega povpre\xc4\x8dja. Skoraj \xc4\x8detrtina delovno aktivnih prebivalcev je delala zunaj regije svojega prebivali\xc5\xa1\xc4\x8da, najve\xc4\x8d jih je odhajalo na delo v osrednjeslovensko statisti\xc4\x8dno regijo.\xc2\xa0 BDP na prebivalca je bil tretji najvi\xc5\xa1ji v Sloveniji (18.604 EUR), industrija pa je prispevala najve\xc4\x8dji dele\xc5\xbe k regionalni bruto dodani vrednosti (50\xc2\xa0%). Dele\xc5\xbe gospodinjstev, ki \xc5\xbeivijo v slabih stanovanjskih razmerah, je tretji najni\xc5\xbeji med regijami (21\xc2\xa0%). V 2016 so v tej regiji na\xc5\xa1teli nekaj ve\xc4\x8d kot 400.700 preno\xc4\x8ditev turistov; po dele\xc5\xbeu preno\xc4\x8ditev tujih turistov (38\xc2\xa0%) se je ta regija uvrstila na zadnje mesto. V tej regiji sta nastala povpre\xc4\x8dno 402 kg komunalnih odpadkov na prebivalca; 60\xc2\xa0% so jih zbrali lo\xc4\x8deno. Dele\xc5\xbe odpadne vode, ki je bila pred izpustom iz javne kanalizacije pre\xc4\x8di\xc5\xa1\xc4\x8dena, je bil v tej regiji najmanj\xc5\xa1i (31\xc2\xa0%).\n_START_SECTION_\nStatisti\xc4\x8dna regija jugovzhodna Slovenija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=273&tag=2884&cba=62.8,79.9,80,89.9,90,99.9,100,141.4&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1" _NEWLINE_Vir: Statisti\xc4\x8dni urad Republike Slovenije'